b'\n_START_ARTICLE_\nValio-myrsky\n_START_PARAGRAPH_\nValio-myrsky oli Atlantilta tullut syvenev\xc3\xa4 ja nopeasti liikkunut matalapaine, joka ylitti Suomen Pohjanmaalta alkaen perjantaina 2. lokakuuta 2015. Pahiten syysmyrsky runteli Pohjanmaata sek\xc3\xa4 It\xc3\xa4-Suomea aina Karjalaa, Savoa ja Kainuuta my\xc3\xb6ten. Valio-myrskyn tuulennopeuden arvioitiin nousevan jopa vaarallisiin lukemiin, voimakkaimmillaan 20\xe2\x80\x9325 metriin sekunnissa._NEWLINE_Valio siirtyi Pohjanmaalta perjantain ja lauantain v\xc3\xa4lisen y\xc3\xb6n aikana it\xc3\xa4\xc3\xa4 kohti kaataen puita ja aiheuttaen laajoja s\xc3\xa4hk\xc3\xb6katkoksia kunnittain. Voimakas tuuli irrotti my\xc3\xb6s kattoja Ylivieskassa ja aiheutti kovaa aallokkoa Pohjois-Pohjanmaan rannikolla. My\xc3\xb6s puhelin- ja nettiyhteyksiss\xc3\xa4 oli laajoja h\xc3\xa4iri\xc3\xb6it\xc3\xa4 myrskyalueilla. Katkenneet puut aiheuttivat tuhoja mm. Karstulan hautausmaalla._NEWLINE_Valion vaikutusalue ulottui lopulta koko Keski-Suomen ja id\xc3\xa4n alueelle; voimakkaimmaksi tuulennopeudeksi mitattiin 31 metri\xc3\xa4 sekunnissa. Lauantaihin 3. lokakuuta menness\xc3\xa4 myrsky oli p\xc3\xa4\xc3\xa4asiassa jo hellitt\xc3\xa4nyt, mutta l\xc3\xa4hes 100 000 taloutta oli edelleen ilman s\xc3\xa4hk\xc3\xb6j\xc3\xa4. S\xc3\xa4hk\xc3\xb6viat saatiin korjattua suhteellisen nopeasti.'